Nightwish

**Nightwish** é un grupo de Power Metal, procedente de Kitee, Finlandia.

## Historia 
Nightwish nace en xullo de 1996, durante unha saída de camping de Tuomas Holopainen cos seus amigos Tarja Turunen (por entón unha novata soprano da *Jan Sibelius Academy* de Helsinqui) e Erno Vuorinen "Emppu". Tempo despois unirase á banda Jukka Nevalainen.

Durante a primeira metade de 1997, asinan contrato con Spinefarm Records e gravan unha demo de 7 cancións, que máis tarde formarían parte de *Angels Fall First*, primeiro disco da banda. No segundo semestre dese ano gravaron outras 4 cancións e publicaron o sinxelo titulado "The Carpenter", todo un éxito de vendas en Finlandia. Finalmente, a comezos de novembro, sae ó mercado *Angels Fall First*, con idéntico resultado.

A comezos de 1998, debido a unha notoria carencia dun baxista estábel, únese ó grupo Sami Vänskä e coménzase a gravación do seu segundo traballo titulado *Oceanborn* (segundo os fans, o disco de referencia do grupo) que sae ó mercado en decembro dese mesmo ano. Figurando como número 1 nas listas de vendas do país.

A comezos do 2000 a agrupación finesa volta ós estudios e comeza a traballar no seu terceiro disco *Wishmaster*, traballo que se ve interrompido cando o grupo se presenta para representar ó seu país no Festival de Eurovision coa canción *Sleepwalker*, no que quedarían en segundo posto. Tras iso, sae á venda *Wishmaster*, outro éxito de vendas e disco de ouro ás poucas semanas do seu lanzamento.

Para o ano 2001 Nightwish comeza a gravar un cover do tema de Gary Moore *Over The Hills And Far Away* ademais doutras cancións propias (*Tenth Man Down* e *Away*) para compretar o EP titulado *Over The Hills And Far Away* que tamén incluiría seis cancións gravadas en directo e unha nova versión de *Astral Romance*.

Nesta época, por diferenzas de pareceres, Sami Vänskä é substituído por Marco Hietala (antigo membro de Sinergy)

No 2002 aparece *Century Child* álbum no que se pode apreciar claramente a influencia do Black Metal do novo baxista, dotando ó disco dunha gran forza, sobre todo no acompañamento nas voces.

No 2003 a banda entra nun gran receso, debido a que Tarja Turunen contrae matrimonio co arxentino Marcelo Cabuli e comeza a estudar canto lírico en Alemaña (o que puxo en perigo a continuidade do grupo) como tamén influíu que Jukka Nevalainen e a súa moza Satu tivesen unha filla.

No ano 2004 os fanáticos de Nightwish viron rencompensada a súa paciencia coa saída á venda do agardado quinto álbum da banda *Once* (no que retoman a súa veta sinfónica acompañada dunha boa dose de metal). O resultado: o mesmo día do lanzamento converteuse en disco de ouro en Finlandia. Co novo álbum, Nightwish asina contrato coa casa discográfica Nuclear Blast o que influíu nunha mellora considerabel na comercialización deste disco a nivel internacional. Na xira dese mesmo ano, só nos concertos de Alemaña, Suíza e Austria, venderon máis de 50.000 entradas.

O 21 de outubro do ano 2005 despois do concerto no *Hartwall Areena* de Finlandia que se empregará para facer o DVD *End of an Era*, os outros catro integrantes da banda entregáronlle unha carta a Tarja dicíndolle que xa non contaban con ela para continuar con Nightwish. As razóns expostas foron a súa suposta actitude de diva e o interese polo diñeiro sobre outras cousas. A carta foi publicada o día seguinte na páxina oficial da banda. en inglés

## Membros 
* Tarja Turunen - Voces (dende 1996 ata *End of an Era* (2005))
* Tuomas Holopainen - Teclado
* Erno "emppu" Vuorinen - Guitarra
* Sami Vänskä - Baixo (dende *Oceanborn* (1998) ata *Over The Hills And Far Away* (2001))
* Marco Hietala - Baixo (dende *Century Child* (2002) ata a actualidade)
* Jukka Nevalainen - Batería
* Floor Jansen - Cantante dende o 2013.

## Discografía 
### Álbums 
### EPs 
* *Over The Hills And Far Away* - 2001

### Sinxelos 
* *The Carpenter* - 1997
* *Sacrament Of Wilderness* - 1998
* *Walking In The Air* - 1999
* *Sleeping Sun (Four Ballads Of The Eclipse)* - 1999
* *Deep Silent Complete* - 2000
* *Over The Hills And Far Away* - 2001
* *Ever Dream* - 2002
* *Bless The Child* - 2002
* *Nemo* - 2004
* *Wish I Had An Angel* - 2004
* *Kuolema Tekee Taiteilijan* - 2004
* *The Siren* - 2005
* *Sleeping Sun* - 2005
* *Eva* - 2007
* *Amaranth* - 2007
* *Erämään viimeinen* - 2007
* *Bye Bye Beautiful* - 2008
* *The Islander* - 2008
* *Storytime* - 2011
* *The Crow, the Owl and the Dove* - 2012
* *Élan* - 2015
* *Endless Forms Most Beautiful* - 2015
* *Noise* - 2020
* *Harvest* - 2020

### DVDs 
* *From Wishes To Eternity* - 2001
* *End Of Innocence* - 2003
* *End of an Era* - 2006

### Recompilacións 
* *Wishmastour 2000* - 2000
* *Tales From The Elvenpath* - 2004
* *Bestwishes* - 2005
* *Highest Hopes* - 2005

### Versións 
* "Where Were You Last Night" de Ankie Bagger
* "High Hopes" (directo) de Pink Floyd
* "Phantom of the Opera" de Andrew Lloyd Webber
* "Symphony of Destruction" (directo) de Megadeth
* "Over the Hills and Far Away" de Gary Moore
* "Walking in the Air" de Howard Blake

## Véxase tamén 
### Ligazóns externas 
* Páxina oficial, en finlandés, inglés e alemán
* Páxina oficial de Tarja Turunen